গুৱাহাটী,১ নৱেম্বৰঃ ৰাজ্যিক বিজেপিৰ হেঙেৰাবাৰীস্থিত মুখ্য কাৰ্যালয়ত আজি অনুষ্ঠিত এক অনুষ্ঠানত বিজেপিৰ মাহেকীয়া মুখপত্র "অসমীয়া বিজেপি বার্তাৰ" ৫৯ সংখ্যক সংস্কৰণ উন্মােচন কৰা হয়। দলৰ জ্যেষ্ঠ নেতা তথা ৰাজ্যিক উপ সভাপতি জয়ন্ত কুমাৰ দাসে আলােচনীখন উন্মােচন কৰে। ভাষণ প্রসংগত দাসে কয় যে অসমীয়া বিজেপি বার্তা দলৰ নীতি আদর্শ তথা দর্শনৰ দাপােন স্বৰূপ। তেওঁ কয় যে মুখপত্ৰখনৰ দায়িত্বত থকা কার্যকর্তা সকলৰ প্ৰচেষ্টাত এই আলােচনীখনে নতুন গতি লাভ কৰিছে। উপ সভাপতি গৰাকীয়ে বিভিন্ন প্রত্যাহ্বানকো নেওচি আলােচনীখন নিয়মিতভাৱে প্ৰকাশ কৰি অহাৰ বাবে অসমীয়া বিজেপি বাতাৰ সম্পাদক ডঃ দেৱদত্ত বৰকটকীক ধন্যবাদ জ্ঞাপন কৰে। মুখপত্ৰখনৰ ৫৯ সংখ্যক সংস্কৰণ উন্মােচন কৰাৰ সুযােগ দিয়াৰ বাবে তেওঁ ৰাজ্যিক বিজেপিৰ সভাপতি ভৱেশ কলিতাকো ধন্যবাদ জ্ঞাপন কৰে। দাসে বিজেপিৰ কাৰ্যকর্তা হিচাপে তেওঁৰ দলীয় কামকাজৰ স্মৃতি ৰােমন্থন কৰি কয় যে বিজেপিয়ে হৈছে এনে এটা দল যিয়ে ব্যক্তিগত স্বার্থতকৈ ৰাষ্ট্ৰ আৰু দলীয় স্বার্থক সদায় উৰ্দ্ধত ৰাখে। বিদেশী মুক্ত অসম গঢ়াৰ ক্ষেত্ৰত বিজেপি দল দৃঢ় প্রতিশ্রুতিৱদ্ধ বুলি উল্লেখ কৰি উপ সভাপতি গৰাকীয়ে কয় যে অনাগত দিন সমূহত বিজেপিয়ে সমাজ কল্যাণৰ বাবে আৰু অধিক শক্তিশালী ৰূপত কাম কৰি যাব।
অনুষ্ঠানত বক্তব্য ৰাখি ৰাজ্যিক বিজেপিৰ সভাপতি ভৱেশ কলিতাই ন ন তথ্য সমৃদ্ধ অসমীয়া বিজেপি বার্তা নিয়মিতভাৱে প্ৰকাশ কৰাৰ বাবে কার্যকর্তা সকলক শুভেচ্ছা জ্ঞাপন কৰাৰ লগতে এইক্ষেত্ৰত আৰু অধিক কর্মস্পৃহাৰে আগুৱাই যােৱাৰ বাবে আহ্বান জনায়। উল্লেখযােগ্য যে পৰৱর্তী ৬০ সংখ্যক সংস্কৰণত আলােচনীখনে প্ৰকাশৰ পাচঁটা বছৰ সম্পূৰ্ণ কৰিব। দলীয় কার্যকর্তা সকলক উৎসাহিত কৰাৰ উদ্দেশ্য আলােচনীখনত, টুইটাৰ আৰু ফেচবুকত প্রকাশ পােৱা দলীয় নেতৃত্বৰ বিশেষ কিছু বার্তা সন্নিৱিষ্ট কৰা হৈছে। নিষ্ঠা, সততা আৰু সমর্পণৰ মনােভাৱেৰে ৰাষ্ট্ৰ আৰু দলক আগুৱাই নিয়াৰ ক্ষেত্ৰত অৱদান আগবঢ়োৱা বিশিষ্ট ব্যক্তি সকলৰ তথ্য সমৃদ্ধ লিখনিও আলােচনীখনত সন্নিৱিষ্ট কৰা হৈছে।
অসমীয়া বিজেপি বার্তা সম্পাদক ডঃ দেৱদত্ত বৰকটকীয়ে আঁত ধৰা আজিৰ এই অনুষ্ঠানত জ্যেষ্ঠ নেত্রী তথা সাংসদ কুইন ওজাৰ লগতে দলীয় বিষয়ববীয়া আৰু কার্যকর্তা সকল উপস্থিত আছিল।
Save my name, email, and website in this browser for the next time I comment.
গুৱাহাটী,১ ডিচেম্বৰঃ কামৰূপ মহানগৰ জিলাত ভেকচিন নোলোৱাকৈ এজনো লোক যাতে বাদ যাব নোৱাৰে তাৰ বাবে 'হৰ ঘৰ দস্তক'ৰ দ্বিতীয় পৰ্যায়ৰ অভিযানত ভোট কেন্দ্ৰৰ ভোটাৰ ট্ৰেক কৰি সন্ধান বিচাৰি প্ৰতিষেধক প্ৰদানৰ ব্যৱস্থা লোৱা হৈছে।
দ্বিতীয় দিনা কামৰূপ মহানগৰ জিলাত 'হৰ ঘৰ দস্তক'ৰ নীৰিক্ষক হিচাপে নিয়োজিত মুখ্য সচিব জিষ্ণু বৰুৱাই পাটৰকুছিৰ পাহাৰীয়া এলেকাত কেইজনমান লোকে ক'ভিড প্ৰতিষেধক ল'বলৈ দ্বিধাগ্ৰস্ত হৈ আছে বুলি জানিব পাৰি উপায়ুক্ত পল্লৱ গোপাল ঝা, অতিৰিক্ত উপায়ুক্ত গৌৰী শংকৰ দাস, দিছপুৰৰ চক্ৰ বিষয়া (ভাৰপ্ৰাপ্ত) চিন্ময় নেওগ তথা চিকিংসক, স্বাস্থ্যকৰ্মীৰ সৈতে পাহাৰত বাস কৰা কেবাজনো ব্যক্তিক পুৱাতে ক'ভিড প্ৰতিষেধক প্ৰদান কৰোৱায়।
হেঙেৰাবাৰী ক'ভিড প্ৰতিষেধক কেন্দ্ৰৰ কাম-কাজ নীৰিক্ষণ কৰাৰ উপৰি মুখ্য সচিবগৰাকীয়ে বৰবাৰীস্থিত কেবাখনো দোকানত সোমাই কৰ্মচাৰীসকলৰ ক'ভিড প্ৰতিষেধক লোৱাৰ বিষয়ে সোধ-পোচ কৰাৰ উপৰি অঞ্চলৰটোৰ ঘৰত গৈ দীৱাংগসহ ২২ গৰাকী পুৰুষ-মহিলাক প্ৰথম পালি আৰু ২৪ গৰাকীক দ্বিতীয় পালি প্ৰতিষেধক প্ৰদানৰ ব্যৱস্থা গ্ৰহণ কৰে।
অনুৰূপ ধৰণে জিলাখনত নিয়োজিত আন এজন নিৰীক্ষক, সচিবালয়ৰ প্ৰশাসনিক বিভাগৰ আয়ুক্ত সচিব এম এছ মণিৱন্ননে আজি অতিৰিক্ত উপায়ুক্ত মুনীন্দ্ৰ বৰদলৈ, সোণাপুৰৰ চক্ৰ বিষয়া (সংলগ্ন) হিমাদ্ৰি বৰা আৰু স্বাস্থ্যকৰ্মীৰ সৈতে সোণাপুৰৰ ভড়াগাঁও, টেঘেৰিয়া, খমাৰ, কিলিং, টালনি আদি গাঁৱত গৈ মানুহৰ ঘৰত প্ৰতিষেধক প্ৰদানৰ ব্যৱস্থা গ্ৰহণ কৰে। সেইদৰে অতিৰিক্ত উপায়ুক্ত বিপুল কুমাৰ দাসে আজাৰা, গড়ল আদি স্থানত, ড° ধ্ৰুৱ জ্যোতি হাজৰিকাই জালুকবাৰী, পাণ্ডু, কামাখ্যা কলনি আৰু চাৰিওটা ৰাজহ চক্ৰত সংশ্লিষ্ট চক্ৰ বিষয়াসকলে 'হৰ ঘৰ দস্তক' কাৰ্যসূচীৰ তদাৰক কৰে।
গুৱাহাটী,১ ডিচেম্বৰঃ ৰাজ্য কঁপোৱা যোৰহাট কাণ্ডৰ মূল অভিযুক্ত নীৰজ দাস ওৰফে ক'লা লৰাৰ মৃত্যু। মঙ্গলবাৰে শেষ নিশা আৰক্ষীৰ বাহনৰ পৰা পলাবলৈ চেষ্টা কৰাৰ সময়তে আৰক্ষীৰ বাহনৰ খুন্দাত মৃত্যু হয় ক'লা লৰাৰ। যোৰহাটৰ মাজমজিয়াত সংঘটিত হোৱা অনিমেষ বৰা হত্যাকাণ্ডৰ মূল অভিযুক্ত আছিল এই ক'লা লৰা।
জে এম চি এইছত চিকিৎসকে মৃত ঘোষণা কৰে। আনহাতে এই ঘটনাত আহত হয় আন ৩ জন আৰক্ষী। উল্লেখ্য যে সোমবাৰে বিয়লি যোৰহাটৰ মাজমজিয়াত উদিয়মান ছাত্ৰ নেতা অনিমেষ ভূঞাৰ লগতে আন দুজনক দলবদ্ধভাৱে আক্ৰমণ কৰিছিল ক'লা লৰাৰ নেতৃত্বত প্ৰায় ৫০ জন ব্যক্তিয়ে। ক'লা লৰাৰ মাতাল পিতৃক সহায় কৰিবলৈ গৈ দলবদ্ধ আক্ৰমণৰ সন্মুখীন হৈছিল অনিমেষ ভূঞাৰ লগতে মৃদুস্মন্ত বৰুৱা আৰু প্ৰণয় বৰুৱা। এই ঘটনাত প্ৰাণ হেৰুৱালে অনিমেষে। ইয়াৰ পিছতে আৰক্ষীয়ে ক্ষীপ্ৰতাৰে তদন্ত কৰি ক'লা লৰাৰ সৈতে মুঠ ১৪ জন অভিযুক্তক গ্ৰেপ্তাৰ কৰিছিল।
এই ১৪ জনৰে ৭ জনক মঙ্গলবাৰে আদালতে আৰক্ষীৰ জিম্মালৈ প্ৰেৰণ কৰাৰ লগতে ৬ গৰাকীক কাৰাগাৰলৈ প্ৰেৰণ কৰিছিল। তাৎপৰ্যপূৰ্ণ ভাৱে ক'লা লৰাক যোৰহাট আৰক্ষীয়ে আদালতত হাজিৰ কৰোৱা নাছিল। সমগ্ৰ ৰাজ্যজুৰি ক'লা লৰাৰ ফাঁচীৰ দাবী উত্থাপন হৈছিল। এই ক'লা লৰাৰ বিৰুদ্ধে পূৰ্বেৰে পৰা আছে ৯০ টা অভিযোগ। ড্ৰাগছ সৰবৰাহৰ দৰে গোচৰো আছে তাৰ বিৰুদ্ধে। আনহাতে এই ঘটনাৰ পিছতে অসম আৰক্ষীৰ বিশেষ সঞ্চালক প্ৰধান জি পি সিঙৰ এটা টুইট ভাইৰেল হৈ পৰিছে। তেওঁ নিশা ২ বাজি ২৯ মিনিটত টুইটাৰত লিখিছে প্ৰতিটো কাৰ্য বা কামৰে সমান আৰু বিপৰীত প্ৰতিক্ৰিয়া থাকে।
গুৱাহাটী,৩০ নবেম্বৰঃ মুখ্যমন্ত্রী ড° হিমন্ত বিশ্ব শর্মাই সোমবাৰে মাজুলীৰ দক্ষিণপাটত ৮.২৫ কিল'মিটাৰ দৈর্ঘ্যৰ মাজুলী-যোৰহাট দলঙৰ নিৰ্মাণ কাৰ্য আনুষ্ঠানিকভাৱে উদ্বোধন কৰে। লক্ষ্ণৌৰ 'ইউ পি ষ্টেট ব্ৰিজ কনষ্ট্ৰাকচন কৰ্প'ৰেচন লিমিটেডে' নিৰ্মাণ কৰিব লগীয়া দলংখনৰ বাবে কেন্দ্রীয় চৰকাৰে ৯২৫.৪৭ কোটি টকা মঞ্জুৰ কৰিছে। প্রকল্পটি সম্পূর্ণকৰণৰ বাবে সময়সীমা নির্ধাৰণ কৰা হৈছে ৪৮ মাহ।
উদ্বোধনী অনুষ্ঠানত প্ৰকল্পটো অনুমোদন কৰাৰ বাবে মুখ্যমন্ত্রীয়ে প্ৰধানমন্ত্ৰী নৰেন্দ্ৰ মোদী আৰু পথ, যাতায়াত আৰু ঘাইপথ বিভাগৰ কেন্দ্ৰীয় মন্ত্ৰী নীতিন গাডকাৰিলৈ কৃতজ্ঞতা প্রকাশৰ লগতে প্ৰাক্তন মুখ্যমন্ত্ৰী সৰ্বানন্দ সোণোৱালৰ অৱদানৰ কথা স্মৰণ কৰে। এই দলংখন মাজুলীৰ জনসাধাৰণৰ দীৰ্ঘদিনীয়া দাবী আছিল আৰু সম্পূৰ্ণ হোৱাৰ পাছত ই যোৰহাট আৰু মাজুলীৰ মাজত যোগাযোগৰ ক্ষেত্ৰত এক দৃষ্টান্তমূলক পৰিৱৰ্তন সূচনা কৰাৰ উপৰি নদীদ্বীপ জিলাখনৰ দ্ৰুত বিকাশ ঘটাব বুলিও মুখ্যমন্ত্রীয়ে ব্যক্ত কৰে। তদুপৰি অসম চৰকাৰে ইতিমধ্যে ঘোষণা কৰা মাজুলী-লখিমপুৰ সংযোগী ধূনাগুৰিত এখন নতুন দলং ৭৫০ কোটি টকাৰ নিজা ব্যয়ৰে নিৰ্মাণৰ কাম আৰম্ভ কৰিব বুলিও মুখ্যমন্ত্রীয়ে আনুষ্ঠানিকভাৱে ঘোষণা কৰে।
এই কাৰ্যসূচীৰ লগতে দক্ষিণপাটত অসম মাইক্ৰ' ফাইনেন্স ইনচেণ্টিভ এণ্ড ৰিলিফ আঁচনি, ২০২১ৰ অধীনত মাজুলীৰ ৫৩৩ গৰাকী হিতাধিকাৰীৰ লগতে ভূমি অধিগ্ৰহণ ক্ষতিপূৰণৰ ৫ টা ক্ষতিগ্ৰস্ত পৰিয়ালক মুখ্যমন্ত্রীৰ দ্বাৰা চেক প্ৰদান কৰা হয়। এই অনুষ্ঠানত মন্ত্ৰী বিমল বৰা আৰু বিধায়ক নৱ কুমাৰ দলেও উপস্থিত আছিল।
